Държавен вестник, бр. 34, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 34
Г л а в а  ш е с т а
ПОДДЪРЖАНЕ В АКТУАЛНО СЪСТОЯНИЕ
НА КАДАСТРАЛНАТА КАРТА И КАДАСТ-
РАЛНИТЕ РЕГИСТРИ
Чл. 51. (1) Кадастралната карта и кадастрал-
ните регистри се поддържат в актуално състо-
яние въз основа на информацията, получена по
реда на чл. 52 и чл. 86, ал. 1, както и от геодези-
чески измервания.
(2) Геодезически измервания се извършват
при промяна на границите на поземлени имоти
и на очертанията на сгради, при създаване на
нови обекти на кадастъра, както и при допъл-
ване на непълноти и поправяне на грешки.
(3) Преместванията на земни маси в резул-
тат на природни бедствия не променят грани-
ците на поземлените имоти в кадастъра.
Чл. 52. (1) Съдилищата и службите “Държав-
на собственост” и “Общинска собственост” пре-
доставят на службата по кадастъра по местона-
хождението на имота препис от всеки акт за при-
знаване и прехвърляне на право на собственост
или учредяване, прехвърляне, изменяне или пре-
кратяване на друго вещно право върху недвижим
имот, както и от актовете при делба, разделяне и
съединяване на недвижими имоти в 7-дневен срок
от издаването или влизането в сила на акта.
(2) Комисията за земеделските земи към
Министерството на земеделието и горите из-
праща на службата по кадастъра по местонахо-
ждението на имота препис от решението, с кое-
то се разрешава промяна на предназначението
на земеделска земя в 7-дневен срок от заплаща-
не на таксата по чл. 30 от Закона за опазване на
земеделските земи.
(3) Националното управление по горите из-
праща на службата по кадастъра по местона-
хождението на имота препис от актовете за
изключените от горския фонд гори и земи в 7-
дневен срок от заплащане на таксата по чл. 19,
ал. 1 и 3 от Закона за горите.
(4) Собственикът, съответно инвеститорът,
е длъжен да предостави на службата по ка-
дастъра данните за изградените, надстроените,
пристроените сгради, за сградите под повърх-
ността на земята, за преустроените или премах-
натите сгради, както и за съответните данни по
чл. 34 при условия и по ред, определени с наред-
бата по чл. 31.
(5) Не се издава разрешение за ползване на
сграда или друг строеж преди собственикът,
съответно инвеститорът, да представи удосто-
верение от службата по кадастъра, че е изпъл-
нено задължението по ал. 4.
(6) В случаите по ал. 1, 2 и 3 данните се пре-
доставят на основание на сключен договор и
при условията на чл. 8, ал. 5.
Чл. 53. (1) Одобрените кадастрална карта и
кадастрални регистри могат да се изменят:
1. когато съдържат непълноти или грешки;
2. когато са одобрени при нарушение на
закона;
3. когато се нанасят допълнителни кадаст-
рални данни по реда на чл. 34, ал. 1.
(2) Непълнотите или грешките на основни-
те данни в кадастралната карта и кадастрални-
те регистри се допълват или поправят по молба
на заинтересуваното лице. Когато непълнотите
или грешките са свързани със спор за мате-
риално право, те се отстраняват след решава-
нето му по съдебен ред.
(3) Непълнотите и грешките по ал. 1, т. 1
се установяват на самото място от службата
по кадастъра с акт, който се подписва от съста-
вителя, заявителя и пряко заинтересуваните
собственици.
Чл. 54. (1) Измененията в кадастралната кар-
та и кадастралните регистри по тази глава се одо-
бряват със заповед от изпълнителния директор
на Агенцията по кадастъра или от овластен от
него началник на служба по кадастъра. Заповедта
се съобщава на заинтересуваните лица по реда на
Гражданския процесуален кодекс.
(2) Заповедта по ал. 1 може да се обжалва по
реда на Закона за административното произ-
водство пред окръжния съд.
(3) Агенцията по кадастъра незабавно пре-
дава на службата по вписванията скица-ко-
пие и извлечение от одобрения кадастрален
регистър на недвижимите имоти за всеки от-
делен имот при:
1. разделяне или съединяване на недвижими
имоти по искане на собственика;
2. разделяне на недвижими имоти в резултат
от промяна на граници на административно-
териториални единици, землищни граници,
граници на територии с еднакво трайно пред-
назначение;
3. разделяне на недвижими имоти при про-
мяна на трайното предназначение на част от
имот;
4. отстраняване на непълноти и грешки.
(4) При съдебна делба съдът възлага обосо-
бените дялове, след като са получили иденти-
фикатори в кадастъра по реда на този закон.
(5) При доброволна делба се прилага редът
по ал. 4. Недействителна е доброволна делба,
ако дяловете на съделителите не са получили
идентификатори в кадастъра.
Г л а в а  с е д м а
ПРЕДОСТАВЯНЕ НА КАДАСТРАЛНИ
ДАННИ
Чл. 55. (1) Агенцията по кадастъра издава
при поискване справки от кадастралната карта
и кадастралните регистри.
(2) Справките са писмени и устни.
(3) Писмените справки могат да бъдат:
1. скици-копия от кадастралната карта с из-
влечение от кадастралните регистри, а за само-
стоятелен обект в сграда—и схема на обекта;
2. скици-копия по т. 1, съдържащи и допъл-
нителни кадастрални данни;
3. други извлечения от кадастъра.